smcproject/ml-wiki-sentences huggingface dataset:
1819-ൽ കമേഹമേഹ ഒന്നാമൻ്റെ മരണശേഷം, അദ്ദേഹത്തിൻ്റെ പിൻഗാമിയായ ലിഹോലിഹോ (കമേഹമേഹ II) രാജ്യം അവകാശമാക്കി, അദ്ദേഹത്തിൻ്റെ അനന്തരവൻ കിയൗവ കെകുവോകലാനി, യുദ്ധദേവനായ കുകലിമോകുവിൻ്റെ സംരക്ഷകൻ്റെ റോൾ ഏറ്റെടുത്തു.
എന്നിരുന്നാലും, യഥാർത്ഥ ശക്തി കാഹുമാനു രാജ്ഞിയായിരുന്നു, അവർ യൂറോപ്യൻ ആശയങ്ങളാൽ സ്വാധീനിക്കപ്പെട്ടു, ഐ നോവ വിളംബരത്തിലൂടെ പരമ്പരാഗത കാപ്പു സമ്പ്രദായം നിർത്തലാക്കി.
ഇത് കെകുവോകലാനിയുടെ നേതൃത്വത്തിലുള്ള പഴയ രീതികളെ പിന്തുണയ്ക്കുന്നവരും കഹുമാനുവിൻ്റെ സൈന്യവും തമ്മിലുള്ള സംഘർഷത്തിലേക്ക് നയിച്ചു.
കുവാമോ യുദ്ധത്തിൽ ഇരുപക്ഷവും ഏറ്റുമുട്ടി, അവിടെ പീരങ്കികൾ ഘടിപ്പിച്ച കലാനിമോക്കുവിൻ്റെ സൈന്യം പരമ്പരാഗത മതത്തിൻ്റെ സംരക്ഷകരെ പരാജയപ്പെടുത്തി.
ഈ സംഭവങ്ങളെത്തുടർന്ന്, ക്ഷേത്രങ്ങൾ (ഹെയൗ) ജീർണാവസ്ഥയിലായി, നിരവധി വിശുദ്ധ കൊത്തുപണികൾ നശിപ്പിക്കപ്പെട്ടു.
കാഹുമാനു രാജ്ഞിയുടെ ക്രിസ്ത്യൻ വിശ്വാസം ഈ പരിവർത്തനത്തെ സ്വാധീനിച്ചു, 1824-ൽ ഒരു ചെറിയ പള്ളി സ്ഥാപിക്കപ്പെട്ടു.
1820-കളുടെ അവസാനത്തിൽ, ഒരു കഴുത വണ്ടി റോഡ് നിർമ്മിച്ചു, എന്നാൽ രോഗങ്ങളും കുടിയേറ്റവും പ്രാദേശിക ജനസംഖ്യ കുറയാൻ കാരണമായി.
1825-ൽ അഡ്മിറൽ ലോർഡ് ബൈറൺ എച്ച്എംഎസ് ബ്ലോണ്ടിലെ പ്രദേശം സന്ദർശിച്ചു, ക്യാപ്റ്റൻ കുക്കിന് ഒരു സ്മാരകം സ്ഥാപിക്കുകയും നിരവധി പുണ്യവസ്തുക്കൾ നീക്കം ചെയ്യുകയും ചെയ്തു.
ഒരു ക്രിസ്ത്യൻ മതപരിവർത്തകനായ ചീഫ് കപിഒലാനി, പിന്നീട് പൂഹോനുവ ഒ ഹോനൗനൗ സൈറ്റിൽ നിന്നുള്ള പൂർവ്വികരുടെ അവശിഷ്ടങ്ങൾ പാറക്കെട്ടുകളിൽ ഒളിപ്പിച്ച് സംരക്ഷിച്ചു.
കമേഹമേഹ നാലാമൻ്റെ ഉത്തരവനുസരിച്ച് 1858-ൽ രാജകീയ ശവകുടീരത്തിലേക്ക് ഇവ മാറ്റി സ്ഥാപിക്കപ്പെട്ടു.
ഈ മേഖലയിലെ പിന്നീടുള്ള സംഭവവികാസങ്ങളിൽ 1839-ൽ ഒരു കല്ല് പള്ളിയും 1852-ൽ ചെറിയൊരു ബദലായി കാഹികോലു ചർച്ചും ഉൾപ്പെടുന്നു.
വ്യാപാരത്തെ പിന്തുണയ്ക്കുന്നതിനായി 1894-ൽ നാപോപോ ഗ്രാമത്തിൽ ഒരു വാർഫ് നിർമ്മിച്ചു, പ്രത്യേകിച്ച് കോന കാപ്പി.
അതേസമയം, 1874-ൽ സ്ഥാപിച്ച ക്യാപ്റ്റൻ കുക്കിൻ്റെ ഒരു സ്മാരകം, അദ്ദേഹത്തിൻ്റെ മരണസ്ഥലത്തെ അടയാളപ്പെടുത്തുന്നു, വെള്ളത്തിലൂടെയോ കുത്തനെയുള്ള പാതയിലൂടെയോ മാത്രമേ എത്തിച്ചേരാനാകൂ.
പവിഴപ്പുറ്റുകളും ഹവായിയൻ സ്പിന്നർ ഡോൾഫിനുകളും പോലുള്ള സമുദ്രജീവികളുടെ ഒരു ഹോട്ട്‌സ്‌പോട്ടായി ഇപ്പോൾ ഒരു സമുദ്ര സങ്കേതമായ കീലാകെക്കുവ ബേ നിലനിൽക്കുന്നു, ഇത് സ്‌നോർക്കെലിംഗിനും ഡൈവിംഗിനും പ്രധാന സ്ഥലമാക്കി മാറ്റുന്നു.
തഴച്ചുവളരുന്ന ആവാസവ്യവസ്ഥയെ സംരക്ഷിക്കാൻ മത്സ്യബന്ധനം നിരോധിച്ചിരിക്കുന്നു.
ബേയുടെ ചരിത്രപരവും പാരിസ്ഥിതികവുമായ പ്രാധാന്യം 1967-ൽ സ്റ്റേറ്റ് ഹിസ്റ്റോറിക് പാർക്കായി പ്രഖ്യാപിക്കുകയും 1973-ൽ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ ഉൾപ്പെടുത്തുകയും ചെയ്തു.
പരിസ്ഥിതിയും സാംസ്കാരിക പൈതൃകവും സംരക്ഷിച്ചുകൊണ്ട് ചുറ്റുമുള്ള പ്രദേശം 1969-ൽ മറൈൻ ലൈഫ് കൺസർവേഷൻ ഡിസ്ട്രിക്റ്റായി പ്രഖ്യാപിക്കപ്പെട്ടു.
അവലംബം ↑ ↑ ↑ ↑ ↑ {{ cite web }} : Italic or bold markup not allowed in: | work= ( help ) ↑ {{ cite web }} : Italic or bold markup not allowed in: | work= ( help ) ↑ {{ cite web }} : Italic or bold markup not allowed in: | work= ( help ) ↑ {{ cite web }} : Italic or bold markup not allowed in: | work= ( help ) ↑ {{ cite web }} : Italic or bold markup not allowed in: | work= ( help ) 1 2 ↑ ↑ Thomas S.Dye (2003) Archaeological Survey of a Portion of Ke ʻ ei Makai ↑ "A Cultural History of Three Traditional Hawaiian Sites on the West Coast of Hawai ʻ i Island" by Diane Lee Rhodes, on National Park Service web site 1 2 ↑ "Early Plant Introductions in Hawai ʻ i" by Kenneth M. Nagata, Hawaiian Journal of History , 1985 ↑ ↑ ↑ ↑ ↑
ഗൂഗ്ഗൻഹൈം സംഗ്രഹാലയം ഇംഗ്ലീഷ് വിലാസം https://ml.wikipedia.org/wiki/Guggenheim_Museum_Bilbao
ആധുനിക - സമകാലീന കലാസൃഷ്ടികൾ പ്രദർശിപ്പിക്കുന്നതിനായ് നിർമ്മിച്ച ഒരു സംഗ്രഹാലയമാണ് ഗൂഗ്ഗൻഹൈം ( സ്പാനിഷിൽ : Museo Guggenheim Bilbao).
ലോകപ്രശസ്ത അമേരിക്കൻ-കനേഡിയൻ വാസ്തുശില്പിയായ ഫ്രാങ്ക് ഗെഹ്രിയാണ് ഈ സംഗ്രഹാലയ മന്ദിരം രൂപകല്പന ചെയ്തിരിക്കുന്നത്.
സ്പെയിനിലെ ബിൽബാവേയിൽ നേവിയോൺ നദിക്കരയിലാണ് ഈ മന്ദിരം സ്ഥിതിചെയ്യുന്നത്.
സോളമൻ ആർ. ഗൂഗ്ഗൻഹൈം എന്ന സംഘടനയുടെ അനേകം സംഗ്രഹാലയങ്ങളുൾപ്പെടുന്ന ശൃംഖലയിലെ ഒരു കണ്ണിയാണ്  ബിൽബാവേയിലെ സംഗ്രഹാലയവും.
സമകാലിക വാസ്തുവിദ്യയുടെ പുകൾപറ്റ ഒരു ഉദാഹരണമാണ് ഗൂഗ്ഗൻഹൈം.
നിരവധി പ്രശംസകളും അതുപോലെ തന്നെ വിമർശനങ്ങളും ഈ മന്ദിരത്തിനേൽക്കേണ്ടതായ് വന്നിട്ടുണ്ട്.
സ്പെയിനിലെ സ്വകാര്യ ദൃശ്യ മാധ്യമായ ആൻടിന റ്റ്രീ(Antena 3) 2007 ഡിസംബറിൽ ഈ സൃഷ്ടിയെ സ്പെയ്നിലെ 12 നിധികളിൽ ഒന്നായ് തിരഞ്ഞെടുത്തിരുന്നു.
1991-ൽ സ്പെയ്നിലെ ബാസ്ക്യൂ ഭരണകൂടമാണ് ഈ ഒരു ആശയം മുന്നോട്ടുവെച്ചത്.
അവർ സോളമൻ ആർ. ഗൂഗ്ഗൻഹൈം സംഘടനയോട് പഴയ തുറമുഖപട്ടണമായിരുന്ന ബിൽബാവോ നദീമുഖത്ത് ഒരു ഗൂഗ്ഗൻഹൈം സംഗ്രഹാലയം നിർമ്മിക്കാൻ ആവശ്യപ്പെട്ടു.
89 ദശലക്ഷം യു.എസ്. ഡോളറായിരുന്നു ഈ മന്ദിരത്തിന്റെ ആകെ നിർമ്മാണ ചിലവ്.
മന്ദിരത്തിന്റെ ഉദ്ഘാടനത്തിന്റെ തലേരാത്രി നടന്ന ആഹ്ലാദാഘോഷങ്ങളിൽ ഏതാണ്ട് 5,000 ആളുകൾ പങ്കെടുത്തിരുന്നു എന്നാണ് കണക്ക്.
1997 ഒക്ടോബർ 18-ന് സ്പെയിനിലെ ജുവാൻ കാർലോസ് ഒന്നാമൻ രാജാവാണ് ഈ സംഗ്രഹാലയം ഉദ്ഘാടനം ചെയ്തത്.
സ്പെയിനിലെ ബിൽബാവോ നഗരം 1990കളിൽ തീവ്രവാദവും തൊഴിലില്ലായ്മയും താറുമാറായ പൊതുഗതാഗത സംവിധാനവും എല്ലാമായി തകർച്ചയിലേക്കു കൂപ്പുകുത്തുകയായിരുന്നപ്പോഴാണ് ലക്ഷക്കണക്കിനു ഡോളർ ചെലവിട്ട് ആധുനിക കലാമ്യൂസിയം സ്ഥാപിക്കാൻ നഗരഭരണാധികാരികൾ തീരുമാനിച്ചത്.
പൊതുഖജനാവിൽ നിന്നു വൻതുക മുടക്കുന്നതിനെതിരെ ശക്തമായ വിമർശനമുയർന്നുവെങ്കിലും ഭരണാധികാരികൾ പദ്ധതിയുമായി മുന്നോട്ടുനീങ്ങി.
1997ൽ നിർമ്മാണം പൂർത്തിയാക്കി മ്യൂസിയം ജനങ്ങൾക്കായി തുറന്നു കൊടുത്തു.
വെറുമൊരു സാധാരണ നഗരമായിരുന്ന ബിൽബാവോ പിന്നീട്  വൻ വികസനവും പുരോഗതിയും നേടിയെടുത്തു.
എട്ടുലക്ഷത്തോളം സന്ദർശകരാണു ലോകത്തിന്റെ വിവിധ ഭാഗങ്ങളിൽനിന്നു  പ്രതിവർഷം ഈ മ്യൂസിയം കാണാനെത്തുന്നത്.
ബിൽബാവോയിൽ സംഭവിച്ച വിസ്മയം  'ബിൽബാവോ ഇഫക്ട് എന്നറിയപ്പെടുന്നു.
മന്ദിരം
സോളമൻ ആർ. ഗൂഗ്ഗൻഹൈം പുതിയ സംഗ്രഹാലയത്തിന്റെ ശില്പിയായ് ഫ്രാങ്ക് ഗെഹ്രിയെയാണ് തിരഞ്ഞെടുത്തത്.
സംഘടനയുടെ നിർദ്ദേശകനായിരുന്ന തോമസ് ക്രെസ് അദ്ദേഹത്തോട്  നൂതനവും സാഹസികവുമായ ഒരു മന്ദിരം രൂപകല്പനചെയ്യാനാണ് ആവശ്യപ്പെട്ടത്.
സൂര്യപ്രകാശത്തെ ഉൾക്കൊള്ളാൻ മന്ദിരത്തിന്റെ വളവുകൾ ക്രമമില്ലാത്തത്ആകണം എന്നുദ്ദേശിച്ചാണ് ഗെഹ്രി ഇത് രൂപകല്പന ചെയ്തത്.
മന്ദിരത്തിന്റെ മദ്ധ്യഭാഗത്തുള്ള ഒരു നടുമുറ്റമാണ് മറ്റൊരു പ്രത്യേഗത.
ഒരു പുഷ്പത്തിന്റെ ആകൃതിയിലുള്ളതിനാൽ ദ് ഫ്ല്വ്ർ(The Flower) എന്നാണ് ഗെഹ്രി ഇതിനെ വിശേഷിപ്പിച്ചത്.
ഈ സംഗ്രഹാലയം ഉദ്ഘാടനം ചെയ്യപ്പെട്ട വർഷം തന്നെ ഇത് അപനിർമ്മാണ വാസ്തുവിദ്യയുടെ(deconstructivism) ശ്രദ്ധേയമായ ഉദാഹരണമായ് ഉദ്ഘോഷിക്കപ്പെട്ടു.
20ആം നൂറ്റാണ്ടിലെ അമൂല്യ കലാസൃഷ്‌ടിയായ് ഈ കെട്ടിടത്തെ അനവധി ആളുകൾ കണാക്കാക്കി.
പ്രശസ്ത വാസ്തുശില്പി ഫിലിപ് ജോൺസ്ൺ ഇതിനെ ഈ കാലഘട്ടത്തിലെ ഏറ്റവും മികച്ച കെട്ടിടം എന്നാണ് വിശേഷിപ്പിച്ചത്.
ഗ്ലാസ്, സ്റ്റീൽ മുതലായ വസ്തുക്കളാണ് കെട്ടിടത്തിന്റെ പ്രധാന നിർമ്മാണ സാമഗ്രികൾ.
ചിത്രശാല 'ടുലിപ് പുഷ്പങ്ങൾ', ജെഫ് കൂൺ എന്ന കലാകാരന്റെ സൃഷ്ടി സംഗ്രഹാലയ്ത്തിന്റ്റെ മുന്നിലുള്ള മറ്റോരു ശില്പം.
പൂചെടികൾകൊണ്ടാണ് ഇത് നിർമ്മിച്ചിരിക്കുന്നത്.
കെട്ടിടത്തിന്റെ ഉൾഭാഗം സംഗ്രഹാലയം പുറമേനിന്ന് മറ്റൊരു ദൃശ്യം ഗൂഗ്ഗൻഹൈം, നേവിയോൺ നദിയുടെ പശ്ചാത്തലത്തിൽ ഒരു ആകാശദൃശ്യം കെട്ടിടത്തിനു മുന്നിൽ സ്ഥാപിച്ചിരിക്കുന്ന് ഒരു ഭീമൻ ചിലന്തിയുടെ ശില്പം ഒരു രാത്രികാല ദൃശ്യം അവലംബം ↑ ↑ ↑ ↑ http://sobreturismo.es/2008/01/01/los-12-tesoros-de-espana-resultados-definitivos-y-ganadores/ ↑ http://gulf.manoramaonline.com/cgi-bin/mmonline.dll/portal/ep/malayalamContentView.do?contentId=12991398 tabId=11 programId=1073753770 BV_ID=@@@ ↑ Gehry, Frank.
Frank Gehry Talks Architecture and Process (New York: Rizolli, 1999), p. 20 പുറം കണ്ണികൾ Guggenheim Museum Bilbao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Google Maps satellite view of Guggenheim Museum Bilbao Gehry on how to build on time and budget Archived 2007-06-12 at the Wayback Machine .
Scholars on Bilbao - academic works that analyse Bilbao's urban regeneration Archived 2022-10-15 at the Wayback Machine .
Guggenheim Museum Bilbao - Project for Public Spaces Hall of Shame Pictures of the Guggenheim Museum Bilbao Archived 2011-10-02 at the Wayback Machine .
Guggenheim Museum in an artistic short movie Bilbao.
Basque Pathways to Globalization Archived 2013-01-22 at Archive.is , an analysis of the relationships between the city of Bilbao and globalization.
ചങ്കുവെട്ടി ഇംഗ്ലീഷ് വിലാസം https://ml.wikipedia.org/wiki/Changuvetty
മലപ്പുറം ജില്ലയിൽ , ജില്ലാ ആസ്ഥാനത്തു നിന്നും ഏകദേശം 14 കി.
മീ തെക്കു-പടിഞ്ഞാറ് ദിശയിൽ സ്ഥിതി ചെയ്യുന്ന ഒരു പട്ടണമാണ് ചങ്കുവെട്ടി .
കോട്ടക്കൽ നിന്നും 2 കിലോമീറ്റർ പടിഞ്ഞാറുള്ള ഈ പട്ടണ-സ്വഭാവമുള്ള സ്ഥലം കോട്ടക്കൽ നഗരത്തിന്റെ ഭാഗമാണ്.
, മാപ്പിള കലാപ കാലത്ത് വർഗീയ വാദികളുടേയും , ബ്രിട്ടീഷ് സാമ്രാജ്യവാഴ്ചയുടെയും, ഫ്യൂഡൽ പ്രഭുവർഗ്ഗ സർവ്വാധിപത്യത്തിന്റെയും കയ്പുനീർ ഏറെ കുടിച്ചവരാണ് ഈ നാട്ടിലെ അടിസ്ഥാനവർഗ്ഗം.
നവജീവൻ യുവജന സംഘം പ്രവർത്തകരായ പി.വി.കുട്ടികൃഷ്ണവാരിയർ, പി. ശങ്കരവാരിയർ, , സി.ആർ.വാര്യർ തുടങ്ങിയവർ അയിത്തോച്ചാടനത്തിനും അനാചാരങ്ങൾക്കുമെതിരെ പ്രവർത്തിച്ച മഹത് വ്യക്തികളാണ്.
അക്കാലത്ത്  മാപ്സപിള ലഹള സമരക്കാരെ അമർച്ച ചെയ്യാൻ ബ്രിട്ടീഷ് പട്ടാളം ദേശത്തിലെ വീടുകൾ മുഴുവനും റെയ്ഡ് ചെയ്യുകയും പുരുഷൻമാരെ ബന്ധനസ്ഥരാക്കി കൊണ്ടുപോവുകയും ചെയ്തിട്ടുണ്ട്.
തിരൂരങ്ങാടി പള്ളിയ്ക്കു ബ്രിട്ടീഷ് പട്ടാളം വെടിവെച്ചുവെന്ന   വ്യാജ വാർത്ത അറിഞ്ഞു  രോഷാകുലരായ  മാപ്പിള ലഹലാക്കാർ , ധാരാളം താഴ്ന്ന ജാതിക്കാരുടെ അടക്കം   ഹിന്ദു വീടുകൾ  ,തിരൂർ ട്രഷറി, കൽപകഞ്ചേരി സബ്രജിസ്റ്റാർ ഓഫീസ്, കൽപകഞ്ചേരി പോലീസ് സ്റ്റേഷൻ എന്നിവ ആക്രമിക്കുകയുണ്ടായി.
കോട്ടക്കൽ പൂരം, വെങ്കിടത്തേവർ ക്ഷേത്രോത്സവം, പാലപ്പുറ നേർച്ച ത
ുടങ്ങി നിരവധി ഉത്സവാഘോഷങ്ങൾ  ആണ്ടുതോറും നടന്നുവരുന്നു.
സാഹിത്യകാരനായ പി.വി.കൃഷ്ണ വാര്യർ, കോട്ടക്കൽ ആര്യവൈദ്യശാലയുടെ മേധാവിയും പ്രമുഖ ആയൂർവേദ ഭിഷ്വഗ്വരനുമായ ഡോ.പി.കെ വാര്യർ, ആയൂർവേദപണ്ഡിതൻ വൈദ്യരത്നം പി.എസ്. വാര്യർ,
മുൻ മന്ത്രി യു.എ ബിരാൻ സാഹിബ്, നർത്തകൻ കോട്ടക്കൽ ശശിധരൻ, കോട്ടക്കൽ ശിവരാമൻ തുടങ്ങിയവർ ഈ നാട്ടിൽ ജനിച്ച മഹത് വ്യക്തികളാണ്.
പ്രധാന സ്ഥാപനങ്ങൾ ക്ലാസി ഫർണിച്ചർ ടിപ് ടോപ് ഫർണീചേർസ്.
അൽ-മാസ് ഹോസ്പിറ്റൽ ജി.ആർ.എച്ച്.എസ്.എസ്. മലബാർ ഇൻസ്റ്റിറ്റൃട്ട് ഓഫ് മെഡിക്കൽ സയൻസ് കോട്ടക്കൽ എത്തിച്ചേരാനുള്ള വഴി
ട്രെയിൻ മാർഗ്ഗം: തിരൂർ റെയിൽവേ സ്റ്റേഷനിൽ നിന്നും 10 കി.
മീ അകലെയാണ് ചങ്കുവെട്ടി
NH-17  കോട്ടക്കൽ ചങ്കുവെട്ടി യിലൂടെ കടന്നു പോകുന്നു.
തിരൂർ(13  കി.മീ.), കുറ്റിപ്പുറം (25 കി.മീ.) എന്നിവയാണു ഏറ്റവും അടുത്ത റെയിൽ വേ സ്റ്റേഷനുകൾ.
കോഴിക്കോട് അന്താരാഷ്ട്ര വിമാനത്താവളം ആണ് ഏറ്റവും അടുത്ത വിമാനത്താവളം .
അവലംബം ↑ ആയുർ വേദ കോളേജ് സ്കൂൾ വിക്കിയിൽ കോട്ടക്കൽ രാജാസ് ഹയർ സെക്കൻഡറി സ്കൂളിനെ കുറിച്ച് പുറത്തേക്കുള്ള കണ്ണികൾ
ഗോൾഡൻ കോക്ക് ആൻഡ് ഹെൻ ഇംഗ്ലീഷ് വിലാസം https://ml.wikipedia.org/wiki/Golden_Cock_and_Hen
കൊറിയയുടെ ജോസൻ രാജവംശ കാലഘട്ടത്തിൽ ചിത്രീകരിക്കപ്പെട്ട ഒരു ചിത്രമാണ് ഗോൾഡൻ കോക്ക് ആൻഡ് ഹെൻ ( ചൈനീസ് : "金黄公 鸡 与 母鸡").
പത്തൊൻപതാം നൂറ്റാണ്ടിന്റെ ആദ്യകാലത്തെ ഏതോ അജ്ഞാതനായ ചിത്രകാരൻറെ രചനയാണിത്.
കൊറിയൻ പെയിന്റിംഗിലെ രണ്ടു സ്ഥാപിത ആശയങ്ങളായ പക്ഷികളും പൂക്കളും ചേർന്നുള്ള ഒരു പ്രമേയത്തെ ഈ പെയിന്റിംഗ് പ്രതിനിധീകരിക്കുന്നു.
സൂര്യൻ , പർവതങ്ങൾ , പാറകൾ , മേഘങ്ങൾ , പൈൻമരങ്ങൾ , ആമകൾ , അരയന്നങ്ങൾ , മാൻ , കൂൺ തുടങ്ങി ദീർഘായുസിന്റേതായ പത്ത് ചിഹ്നങ്ങളും ഈ ചിത്രത്തിൽ ഉൾപ്പെടുന്നു.
ചിത്രത്തിന്റെ കേന്ദ്രഭാഗത്ത്, ഒരു വൃക്ഷത്തിൽ ചേക്കേറിയിരിക്കുന്ന പൂവൻകോഴിയേയും പിടക്കോഴിയേയും ചിത്രീകരിച്ചിരിക്കുന്നതുകൂടാതെ ഒരു പാറയും ക്രമമായി ചിത്രത്തിൽ കാണാവുന്നതാണ്.
ഇത് ഭാഗ്യത്തേയും ഭാവിയേയും പ്രതിനിധീകരിക്കുന്നു.
അമേരിക്കൻ ഐക്യനാടുകളിലെ ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ട്സിൽ ഇപ്പോൾ ഈ പെയിന്റിങ്ങ് പ്രദർശിപ്പിച്ചിട്ടുണ്ട്.
പരമ്പരാഗത ചൈനീസ് സംസ്കാരത്തിൽ , പൂവൻകോഴിക്ക് പ്രമുഖമായ സ്ഥാനം നൽകിയിരുന്നു.
പൂവൻകോഴി നല്ല ഗുണങ്ങൾ ഉള്ള ഒരു ധാർമ്മിക ജീവിയാണെന്ന് പുരാതന ചൈനീസ് ജനത വിശ്വസിച്ചിരുന്നു.
ഈ ദർശനം അയൽപക്കത്തുള്ള ഏഷ്യൻ രാജ്യങ്ങളെയും സ്വാധീനിച്ചിരുന്നു.
കൊറിയൻ ഉപദ്വീപിലെ ജോസൻ രാജവംശത്തിന്റെ കാലത്ത്, കടുവ , ഡ്രാഗൺ , അരയന്നങ്ങൾ , മാൻ തുടങ്ങിയ ശുഭസൂചകങ്ങളായ ജീവികൾക്ക് കൊറിയൻ കലാ സാംസ്കാരിക ജീവിതത്തിലെ പ്രാധാന്യവും സാർവലൗകികതയും പ്രകടമാക്കുന്ന രീതിയിലുള്ള കലാരൂപങ്ങൾ ചിത്രീകരിക്കപ്പെട്ടിരുന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ കൊറിയൻ ഉപദ്വീപിലെ ജോസൻ രാജവംശക്കാലത്ത് ചിത്രകലയായ "ഗോൾഡൻ കോക്ക് ആൻഡ് ഹെൻ" ചിത്രീകരിക്കപ്പെട്ടു.
ചിത്രത്തിന്റെ ഉയരം 114.3 സെന്റീമീറ്ററും 45.7 സെന്റീമീറ്റർ വീതിയും വരും.
ബാഹ്യ അലങ്കാര ഘടകങ്ങൾ ഉപയോഗിച്ച, പൂർണ്ണ വലിപ്പമുള്ള ഈ ചിത്രത്തിന് 200.7 സെന്റീമീറ്റർ ഉയരവും 62.9 സെന്റീമീറ്റർ വീതിയും ഉണ്ട്.
ആധാരരേഖകളുടെ അഭാവത്തിൽ, ചിത്രകാരനേക്കുറിച്ചോ ചിത്രരചനയുടെ കൃത്യമായ തീയതിയോ കണക്കാക്കാൻ കഴിഞ്ഞില്ല.
1919-ൽ റോജേഴ്സ് ഫൌണ്ടേഷന്റെ ന്യുയോർക്ക് മെട്രോപ്പൊളിറ്റൻ മ്യൂസിയം ഓഫ് ആർട്ടിൽ , ഈ പെയിന്റിംഗ് പ്രദർശിപ്പിച്ചു.
1984-നും 2015-നും ഇടയ്ക്ക് ന്യൂയോർക്ക് , ന്യൂ ഓർലീൻസ് , ഹോണോലുലു , സാൻ ഫ്രാൻസിസ്കോ , ടുൾസ , ലോസ് ആഞ്ചലസ് എന്നിവിടങ്ങളിൽ ഈ ചിത്രം ഏഴു തവണ പ്രദർശിപ്പിച്ചിട്ടുണ്ട്.
അവലംബം ബാഹ്യ ലിങ്കുകൾ Metropolitan Museum of Art website Korean Art from 19th to the 20th century - Metropolitan Museum of Art Korean Art Archived 2017-12-01 at the Wayback Machine .
– Nary Griggs Berke Collection, Mary and Jackson Berke Foundation
എച്ച്.ഡി. കുമാരസ്വാമി ഇംഗ്ലീഷ് വിലാസം https://ml.wikipedia.org/wiki/H.
_Kumaraswamy
2024 ജൂൺ 9 മുതൽ മൂന്നാം നരേന്ദ്ര മോദി സർക്കാരിലെ കേന്ദ്ര
വൻകിട വ്യവസായ ഉരുക്ക് വകുപ്പിൻ്റെ 
ചുമതലയുള്ള കാബിനറ്റ് വകുപ്പ് മന്ത്രിയും
2024 മുതൽ മാണ്ഡ്യയിൽ നിന്നുള്ള
ലോക്സഭാംഗവുമാണ് ഹരദനഹള്ളി ദേവഗൗഡ കുമാരസ്വാമി എന്നറിയപ്പെടുന്ന എച്ച്.ഡി. കുമാരസ്വാമി.
(ജനനംː 16 ഡിസംബർ 1959) ഇന്ത്യയുടെ മുൻ പ്രധാനമന്ത്രിയായ എച്ച്.ഡി. ദേവഗൗഡയുടെ മകനായ ഇദ്ദേഹം രണ്ടു തവണ കർണാടക മുഖ്യമന്ത്രിയായിരുന്നു.
ചില കന്നഡ ചലച്ചിത്രങ്ങൾ നിർമ്മിക്കുകയും വിതരണം ചെയ്യുകയും ചെയ്തിട്ടുണ്ട്.
​ ( no value ) ​
കർണാടകയിലെ ഹസൻ ജില്ലയിലെ ഹൊലനരസിപുര താലൂക്കിലെ ഹരദനഹള്ളിയിൽ, എച്ച്.ഡി. ദേവഗൗഡയുടെയും ചെന്നമ്മയുടെയും മകനായാണ് കുമാരസ്വാമി ജനിച്ചത്.
ഹസൻ ജില്ലയിലെ സർക്കാർ സ്കൂളിൽ നിന്നും പ്രാഥമിക വിദ്യാഭ്യാസം പൂർത്തിയാക്കി.
ബാംഗ്ലൂരിലെ ജയനഗറിലുള്ള എം.ഇ.
എസ് വിദ്യാഭ്യാസ സ്ഥാപനത്തിൽനിന്നുമാണ് ഹൈസ്കൂൾ വിദ്യാഭ്യാസം കുമാരസ്വാമി പൂർത്തിയാക്കിയത്.
വിജയ കോളേജിൽ നിന്നും പി.യു.സി.യും ജയനഗറിലെ നാഷണൽ കോളേജിൽ നിന്നും ബി.എസ്.സി ബിരുദവും കരസ്ഥമാക്കി.
1984 മാർച്ച് 13-ന് അനിതയെ വിവാഹം ചെയ്തു.
കുമാരസ്വാമിയുടെയും അനിതയുടെയും മകനായ നിഖിൽ ഗൗഡ, കന്നഡ ചലച്ചിത്ര അഭിനേതാവാണ്.
2006-ൽ കുമാരസ്വാമി, കന്നഡ ചലച്ചിത്രനടിയായ രാധികയെ വിവാഹം ചെയ്തു.
കുമാരസ്വാമിയ്ക്കും രാധികയ്ക്കും ഒരു മകളുണ്ട്.
ഇന്ത്യൻ ശിക്ഷാനിയമത്തിലെ സെക്ഷൻ 494ന്റെ ഭാഗമായുള്ള ഹിന്ദു വ്യക്തി നിയമപ്രകാരമുള്ള വിവാഹ നിയമം ഈ വിവാഹത്തിൽ ലംഘിക്കപ്പെട്ടുവെന്ന് ആരോപിക്കപ്പെടുകയുണ്ടായി.
എന്നാൽ, കർണാടക ഹൈക്കോടതി, തെളിവുകളുടെ അഭാവം കാരണം ഈ കേസ് തള്ളി.
1996-ലെ ലോക്സഭാ തിരഞ്ഞെടുപ്പിൽ മത്സരിച്ചുകൊണ്ടാണ് എച്ച്.ഡി. കുമാരസ്വാമി രാഷ്ട്രീയത്തിൽ പ്രവേശിച്ചത്.
ഈ തിരഞ്ഞെടുപ്പിൽ രാമനഗര ജില്ലയിലെ കനകപുര ലോക്സഭാ മണഡലത്തിൽ നിന്നും മത്സരിച്ച് വിജയിക്കുകയുണ്ടായി.
എന്നാൽ 1998-ൽ നടന്ന ലോക്സഭാ തിരഞ്ഞെടുപ്പിൽ കനകപുര മണ്ഡലത്തിൽനിന്നുതന്നെ മത്സരിച്ചെങ്കിലും എം.വി. ചന്ദ്രശേഖര മൂർത്തിയോട് പരാജയപ്പെട്ടു.
ഈ തിരഞ്ഞെടുപ്പിൽ വലിയ വ്യത്യാസത്തിനാണ് എതിർ സ്ഥാനാർത്ഥിയോട് കുമാരസ്വാമി പരാജയപ്പെട്ടത്.
1999-ൽ സതാനൂർ നിയമസഭാ മണ്ഡലത്തിൽ നിന്നും മത്സരിച്ചുവെങ്കിലും പരാജയപ്പെട്ടു.
2004-ലെ കർണാടക നിയമസഭാ തിരഞ്ഞെടുപ്പിൽ രാമനഗര മണ്ഡലത്തെ പ്രതിനിധീകരിച്ച് നിയമസഭാംഗമായി.
ഈ തിരഞ്ഞെടുപ്പിൽ ആർക്കും ഭൂരിപക്ഷം തികയ്ക്കാനാകാതെ വന്നപ്പോൾ ഇന്ത്യൻ നാഷണൽ കോൺഗ്രസും ജനതാദൾ സെക്കുലറും സഖ്യം ചേരാനും ഒരുമിച്ച് സർക്കാർ രൂപീകരിക്കാനും തീരുമാനിച്ചു.
ഇരു പാർട്ടികൾക്കും സ്വീകാര്യനായ ധരം സിങ്ങായിരുന്നു അന്ന് മുഖ്യമന്ത്രിയായി തിരഞ്ഞെടുക്കപ്പെട്ടത്.
2004 മേയ് 28-ന് ധരം സിങ്ങ് മുഖ്യമന്ത്രിയായി സത്യപ്രതിജ്ഞ ചെയ്തു.
എന്നാൽ കുമാരസ്വാമിയുടെ നേതൃത്വത്തിലുള്ള 42 ജനതാദൾ സെക്കുലർ പാർട്ടി എം.എൽ.എ.മാർ കോൺഗ്രസ് സർക്കാരിനുള്ള പിന്തുണ പിൻവലിച്ചു.
ഇതിനെത്തുടർന്ന് 2006 ജനുവരി 28-ന് കർണാടക ഗവർണർ ടി.എൻ. ചതുർവേദി, കുമാരസ്വാമിയെ സർക്കാർ രൂപീകരിക്കാൻ ക്ഷണിച്ചു.
2006 ഫെബ്രുവരി 4 മുതല്ഡ 2007 ഒക്ടോബർ 9 വരെ കുമാരസ്വാമി കർണാടകയുടെ മുഖ്യമന്ത്രിയായി പ്രവർത്തിച്ചു.
2007 സെപ്റ്റംബർ 27-ന്, ഒക്ടോബർ 3-ന് ഭാരതീയ ജനതാ പാർട്ടിയും ജനതാദളുമായുള്ള അധികാര പങ്കിടൽ വ്യവസ്ഥയുടെ ഭാഗമായി മുഖ്യമന്ത്രി സ്ഥാനം ഒഴിയുമെന്ന് കുമാരസ്വാമി അറിയിച്ചു.
എന്നാൽ, 2007 ഒക്ടോബർ 4-ന് അധികാരം ബി.ജെ.പിയ്ക്ക് കൈമാറാൻ കുമാരസ്വാമി വിസമ്മതിച്ചു.
ഒടുവിൽ 2007 ഒക്ടോബർ 8-ന്, കുമാരസ്വാമി തന്റെ രാജിക്കത്ത് ഗവർണറായ രാമേശ്വർ ഠാക്കൂറിന് സമർപ്പിച്ചു.
രണ്ടു ദിവസങ്ങൾക്കു ശേഷം സംസ്ഥാനം പ്രസിഡന്റിന്റെ ഭരണത്തിന് കീഴിലായി.
എന്നാൽ, കുറച്ചു ദിവസങ്ങൾക്കു ശേഷം ബി.ജെ.പിയെ പിന്തുണക്കാൻ കുമാരസ്വാമി തീരുമാനിച്ചു.
തുടർന്ന് 2007 നവംബർ 12-ന് ബി.ജെ.പി.യുടെ ബി.എസ്. യെദിയൂരപ്പ കർണാടകയുടെ മുഖ്യമന്ത്രിയായി തിരഞ്ഞെടുക്കപ്പെട്ടു.
ജെ.ഡി.എസിന്റെ കർണാടക സംസ്ഥാന പ്രസിഡന്റായിരുന്ന മെറജുദീൻ പട്ടേലിന്റെ മരണത്തെത്തുടർന്ന് കുമാരസ്വാമി, സംസ്ഥാന പ്രസിഡന്റായി തിരഞ്ഞെടുക്കപ്പെട്ടു.
എന്നാൽ, ബാംഗ്ലൂർ റൂറൽ ലോക്സഭാ മണ്ഡലത്തിലെയും മാണ്ഡ്യ മണ്ഡലത്തിലെയും ഉപ തിരഞ്ഞെടുപ്പുകളിൽ ജെ.ഡി.എസിന്റെ സ്ഥാനാർത്ഥികൾ പരാജയപ്പെട്ടതിനെത്തുടർന്ന് സംസ്ഥാന യൂണിറ്റിന്റെ പ്രസിഡന്റ് സ്ഥാനത്തുനിന്നും കുമാരസ്വാമി രാജിവച്ചു.
എന്നാൽ കർണാടക നിയമസഭയിലെ പ്രതിപക്ഷ നേതാവിന്റെ സ്ഥാനത്തുനിന്ന് കുമാരസ്വാമി രാജിവയ്ക്കുന്നതിനെ സഹപ്രവർത്തകർ എതിർത്തതിനെത്തുടർന്ന് ആ സ്ഥാനത്ത് തുടർന്നു.
2013 സെപ്റ്റംബറിൽ കുമാരസ്വാമിയ്ക്കു പകരം എ. കൃഷ്ണപ്പയെ ജെ.ഡി.എസിന്റെ പ്രസിഡന്റായി തിരഞ്ഞെടുത്തു.
2014 നവംബറിൽ കുമാരസ്വാമിയെ കർണാടക സംസ്ഥാന ജെ.ഡി.എസ്. പ്രസിഡന്റായി വീണ്ടും തിരഞ്ഞെടുത്തു.
2018-ലെ കർണാടക നിയമസഭാ തിരഞ്ഞെടുപ്പിൽ ജെ.ഡി.എസ്, ലഭിച്ച സീറ്റുകളുടെ അടിസ്ഥാനത്തിൽ മൂന്നാം സ്ഥാനത്തായിരുന്നെങ്കിലും ഇന്ത്യൻ നാഷണൽ കോൺഗ്രസുമായി സഖ്യത്തിലാകാൻ തീരുമാനിക്കുകയും 2018 മേയ് 23-ന് കുമാരസ്വാമി, കർണാടകത്തിന്റെ മുഖ്യമന്ത്രിയായി സത്യപ്രതിജ്ഞ ചെയ്തു.
എന്നാൽ 2019 ജൂലൈയിൽ ഇദ്ദേഹത്തിന്റെ നേതൃത്വത്തിലുള്ള സർക്കാരിന് ഭൂരിപക്ഷം നഷ്ടപ്പെട്ടു.
കോൺഗ്രസ്സിന്റെ 13 എം.എൽ.എ-മാരും ജനതാ ദളിന്റെ 3 എം.എൽ.എ മാരും നിയമസഭാംഗത്വം രാജി വെച്ചു.
കുമാരസ്വാമി സർക്കാരിന് പിന്തുണ ൻൽകിയിരുന്ന ബി.എസ്.പി അംഗവും രണ്ട് സ്വതന്ത്ര അംഗങ്ങളും തങ്ങളുടെ പിന്തുണ പിൻവലിക്കുകയുമുണ്ടായി.
ഈ അവസരത്തിൽ ബി.ജെ.പി നൽകിയ അവിശ്വാസ പ്രമേയ നോട്ടീസിൻ മേലുള്ള വോട്ടെടുപ്പിൽ പരാജയപ്പെടുകയും തുടർന്ന് കുമാരസ്വാമി 2019 ജൂലൈ 23-ന് മുഖ്യമന്ത്രി സ്ഥാനത്ത് നിന്നും രാജി വെക്കുകയും ചെയ്തു.
വഹിച്ചിട്ടുള്ള പദവികൾ 1996: 11-ാം ലോക്സഭയിലേക്ക് തിരഞ്ഞെടുക്കപ്പെട്ടു 2004–08: - കർണാടക നിയമസഭാംഗം Feb. 2006-Oct.2007: കർണാടകയുടെ മുഖ്യമന്ത്രി 2009: 15-ാം ലോക്സഭയിലേക്ക് തിരഞ്ഞെടുക്കപ്പെട്ടു 31 August 2009: ഗ്രാമീണ വികസന കമ്മിറ്റി അംഗം 15 October 2009: പാർലമെന്റ് ഹൗസ് കോംപ്ലക്സിലെ ഭക്ഷണ പരിപാലന കമ്മിറ്റി അംഗം 31 May 2013: കർണാടക നിയമസഭയിലെ പ്രതിപക്ഷനേതാവ് ചലച്ചിത്ര ജീവിതം
കുമാരസ്വാമി ചില കന്നഡ ചലച്ചിത്രങ്ങൾ നിർമ്മിക്കുകയും വിതരണം നടത്തുകയും ചെയ്തിട്ടുണ്ട്.
കുമാരസ്വാമി നിർമ്മിച്ച ചന്ദ്ര ചകോരി എന്ന ചലച്ചിത്രം 365 ദിവസം തിയേറ്ററുകളിൽ പ്രദർശിപ്പിച്ച് ധാരാളം വരുമാനം നേടിയിരുന്നു.
ചലച്ചിത്രങ്ങൾ സൂര്യ വംശ
അവലംബം ↑ Kumaraswamy,Shri H.D. Archived 7 January 2014 at the Wayback Machine .
on the Lok Sabha website.
↑ H. D. Kumaraswamy | HDK | Current Chief Minister of Karnataka| Personalities ↑ {{ cite web }} : Missing or empty | title= ( help ) ↑ ↑ {{ cite news }} : Missing or empty | title= ( help ) ↑ ↑ ↑ ↑ {{ cite news }} : Missing or empty | title= ( help ) ↑ {{ cite news }} : Check date values in: | date= ( help ) ↑ {{ cite news }} : Missing or empty | title= ( help ) ↑ ↑ ↑ ↑ "Kumaraswamy says he will quit on Oct. 3" Archived 2008-04-21 at the Wayback Machine .
, PTI ( The Hindu ), 27 September 2007.
↑ ↑ ↑ ↑ ↑ ↑ ↑ ↑ ↑ ↑ ↑ ↑ പുറം കണ്ണികൾ [scandal] Accessed Nov 2011 Anitha Kumaraswamy യൂട്യൂബിൽ Accessed Mar 2014 Kumaraswamy to form the Government in Karanataka Accessed: 29 January 2006 Man who could become Karnataka's CM Accessed: 29 January 2006 "Man who could become Karnataka's CM" – rediff.com article dated 19 January 2006 HDK Watch I have not betrayed my father: H.D. Kumaraswamy Accessed: 29 January 2006 Son of soil: IndiaInfo.com Accessed: 29 January 2006
രാഹുൽ മാങ്കൂട്ടത്തിൽ
2024 നവംബർ 23 മുതൽ പാലക്കാട് നിയോജക മണ്ഡലത്തിൽ നിന്നുള്ള നിയമസഭാംഗമാണ് രാഹുൽ മാങ്കൂട്ടത്തിൽ (ജനനം:12 നവംബർ 1989) നിലവിൽ 2023 നവംബർ 15 മുതൽ യൂത്ത് കോൺഗ്രസ് സംസ്ഥാന പ്രസിഡന്റാണ്.
യൂത്ത് കോൺഗ്രസ്, കെഎസ്യു
സംഘടനകളുടെ സംസ്ഥാന ജനറൽ സെക്രട്ടറി, കെഎസ്യുവിൻ്റെ പത്തനംതിട്ട ജില്ലാ പ്രസിഡൻറ് എന്നീ നിലകളിലും പ്രവർത്തിച്ചിട്ടുണ്ട്.
ഇന്ത്യൻ കരസേനയിലെ ഓഫീസറായിരുന്ന എസ്. രാജേന്ദ്ര കുറുപ്പിന്റേയും ബീനയുടേയും ഇളയ മകനായി 1989 നവംബർ 12 ന് പത്തനംതിട്ട ജില്ലയിലെ അടൂരിൽ മുണ്ടപ്പള്ളി ആറ്റുവിളാകത്ത് വീട്ടിൽ ജനനം.
രജനി മൂത്ത സഹോദരിയാണ്.
അടൂർ തപോവൻ സ്കൂൾ, പന്തളം സെൻ്റ് ജോൺസ് പബ്ലിക് സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ രാഹുൽ പത്തനംതിട്ട കാതോലിക്കേറ്റ്  കോളേജിൽ നിന്ന് ബിരുദവും ഡൽഹി സെൻ്റ് സ്റ്റീഫൻസ് കോളേജിൽ നിന്ന് ബിരുദാനന്തര ബിരുദവും നേടി.
നിലവിൽ കോട്ടയം എം.ജി.യൂണിവേഴ്സിറ്റിയിൽ ഗവേഷക വിദ്യാർഥിയാണ്.
കോളേജ് വിദ്യാർഥിയായിരിക്കെ 2006-ൽ ഇന്ത്യൻ നാഷണൽ കോൺഗ്രസിന്റെ വിദ്യാർത്ഥി വിഭാഗമായ  കെ.എസ്.യു. വിൽ അംഗമായതോടെയാണ് രാഹുലിന്റെ രാഷ്ട്രീയ ജീവിതം ആരംഭിക്കുന്നത്.
കോൺഗ്രസിന്റെ വിദ്യാർഥി-യുവജന സംഘടനകളിൽ പ്രവർത്തിച്ച് സംസ്ഥാനത്ത് കോൺഗ്രസിന്റെ  പ്രധാന വക്താവായി ഉയർന്ന രാഹുൽ 2023-ൽ യൂത്ത് കോൺഗ്രസ് സംസ്ഥാന പ്രസിഡന്റായിരുന്ന ഷാഫി പറമ്പിൽ സ്ഥാനമൊഴിഞ്ഞപ്പോൾ സംഘടനയുടെ സംസ്ഥാന പ്രസിഡണ്ടായി തിരഞ്ഞെടുക്കപ്പെട്ടു.
2024-ലെ ലോക്‌സഭ തിരഞ്ഞെടുപ്പിൽ വടകരയിൽ നിന്ന് ഷാഫി പറമ്പിൽ വിജയിച്ചതിനെ തുടർന്ന് നിയമസഭാംഗത്വം രാജി വച്ചപ്പോൾ 2024 നവംബർ 20ന് നടന്ന പാലക്കാട് നിയമസഭ ഉപ-തിരഞ്ഞെടുപ്പിൽ വിജയിച്ചു.
പ്രധാന പദവികളിൽ 2024: നിയമസഭാംഗം, പാലക്കാട് 2023: യൂത്ത് കോൺഗ്രസ്, സംസ്ഥാന പ്രസിഡന്റ് 2020: കെ.പി.സി.സി, അംഗം 2020: യൂത്ത് കോൺഗ്രസ്, സംസ്ഥാന ജനറൽ സെക്രട്ടറി 2020: കെ.എസ്.യു, സംസ്ഥാന ജനറൽ സെക്രട്ടറി 2016: എൻ.എസ്.യു.ഐ, ദേശീയ സെക്രട്ടറി 2011: കെ.എസ്.യു, ജില്ലാ പ്രസിഡൻറ്, പത്തനംതിട്ട 2007: കെ.എസ്.യു, അടൂർ നിയോജക മണ്ഡലം പ്രസിഡൻ്റ് 2007: യൂത്ത് കോൺഗ്രസ്, പെരിങ്ങനാട് മണ്ഡലം കമ്മിറ്റി പ്രസിഡൻ്റ് 2006: കെ.എസ്.യു അംഗം അവലംബം ↑ രാഹുൽ മാങ്കൂട്ടത്തിൽ യൂത്ത് കോൺഗ്രസ് സംസ്ഥാന പ്രസിഡന്റ് ↑ യൂത്ത് കോൺഗ്രസ് പുതിയ ഭാരവാഹികൾ ചുമതലയേറ്റു ↑ രാഹുൽ മാങ്കൂട്ടത്തിൽ യൂത്ത് കോൺഗ്രസ് സംസ്ഥാന പ്രസിഡന്റ്, ഔദ്യോഗിക തീരുമാനമായി ↑ ↑ രാഹുൽ മാങ്കൂട്ടത്തിൽ അഭിമുഖം, മനോരമ ഓൺലൈൻ ↑ സംഘടനയുടെ ചോരയും നീരുമായ വോട്ടുകൾ, നന്ദി അറിയിച്ച് രാഹുൽ മാങ്കൂട്ടത്തിൽ ↑
നരയൻ സ്കുവ
ഈ പക്ഷിയെ south polar skua എന്നു വിളിക്കുന്നു.
Stercorarius maccormicki എന്നാണ് ശാസ്ത്രീയ നാമം.
മുമ്പത്തെ പേര് MacCormick’s skua എന്നായിരുന്നു.
ഈ പക്ഷിയുടെ ആദ്യ സ്പെസിമെൻ ശേഖരിച്ച, കപ്പലിലെ ഡൊക്ടർ ആയിരുന്ന Robert McCormickന്റെ പേരിനോട് ചേർന്നായിരുന്നു, ഇത്.
മറ്റു സ്കുവകൾളെഅപേക്ഷിച്ച് ചെറുതാണെങ്കിലും ഇതൊരു വലിഅയ പക്ഷിയാണ്.
മുകൾ വശം ചാര തവിട്ടു നിറമാണ്.
തലയും അടിവശവും മങ്ങിയ വെള്ള നിറം.
അന്റാർടിക് തീരങ്ങളിൽ പ്രജനനം നടത്തുന്നു.
തണുപ്പുകാലത്ത് പസിഫിക് സമുദ്രം , ഇന്ത്യൻ മഹാസമുദ്രം , അറ്റ്ലാന്റിക് സമുദ്രം എന്നിവിടങ്ങളിലേക്ക് ദേശാടനം നടത്തുന്നു.
ഇവയെ ധക്ഷിണ ധ്രുവത്തിൽ കാണുന്നു.
മെഗലെസ്റ്റ്രിസ്കുന്നുകൾ , പീറ്റർമാൻ ദ്വീപുകൾ എന്നിവിടങ്ങളിൽ കാണുന്നുണ്ട്.
നവംബർ-ഡിസംബർ മാസങ്ങളിൽ 2 മുട്ടകളിടുന്നു.
പ്രധാന ഭക്ഷണം മത്സ്യമാണ്.
മറ്റു കടൽ പ്ക്ഷികളിൽ നിന്നു തട്ടിഎടുക്കുകയാണ് ചെയ്യുന്നത്.
പക്ഷികൾ, മുയലുകൾ എന്നിവയേയും ഭക്ഷിക്കും.
അവലംബം "National Geographic" Field Guide to the Birds of North America ISBN 0-7922-6877-6 Seabirds by Peter Harrison, ISBN 0-7470-1410-8 Stercorarius maccormicki എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Stercorarius maccormicki എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
• Udayakumara, A. A. D. A., D. M. S. S. Karunarathna, A. A. T. Amarasinghe and E. M. K. B Ekanayake (2007).
First confirmed record of South Polar Skua Catharacta maccormicki Saunders, 1893 (Aves: Stercorariidae) from Western Province, Sri Lanka.
Birding Asia, 8: 83-84.
പുറത്തേക്കുള്ള കണ്ണികൾ Antarctic bird information and images South Polar skua (Catharacta maccormicki) videos and photos at the Internet Bird Collection
തവിട്ടുചെമ്പൻ ചരൽക്കോഴി ഇംഗ്ലീഷ് വിലാസം https://ml.wikipedia.org/wiki/Indian_Courser
തെക്കെ ഏഷ്യയിൽ കണ്ടുവരുന്ന ഒരിനം പക്ഷിയാണ് ചരൽക്കോഴി .
ചരലുകൾ നിറഞ്ഞ പ്രദേശങ്ങളോടാണ് ഇവക്ക് കൂടുതൽ ഇഷ്ടം.
കേരളത്തിൽ അപൂർവ്വമായി മാത്രമേ കണ്ടുവരുന്നുള്ളു.
മനോഹരമായ കറുപ്പും വെളുപ്പും വരകൾ കണ്ണിനു മുകളിൽ കാണാം.
കഴുത്തിലും മാറത്തും തിളങ്ങുന്ന ചെമ്പുനിറം, വാലിനടിയിൽ വെള്ള, പുറം തവിട്ടു കലർന്ന ചാരനിറം.
പറക്കുന്ന സമയത്ത് വെളുത്ത വയറും അറ്റങ്ങളിൽ കറുത്ത പട്ടയോടുകൂടിയ ചിറകും കാണാം.
വെള്ള നിറത്തിലും നീളമേറിയ കാലുകളും ഇവക്കുണ്ട്.
നിലത്താണ് ചരൽക്കോഴികളെ എപ്പോഴും കാണാൻ കഴിയുക.
നന്നായി പറക്കാൻ കഴിയുന്ന പക്ഷിയാണെങ്കിലും ശത്രുക്കളെ കണ്ടാൽ ഓടിഒളിക്കാനാണ് ഇവ ആദ്യം ശ്രമിക്കുക.
വളരെ വേഗത്തിൽ ഓടാനുള്ള കഴിവും ഈ പക്ഷികൾക്കുണ്ട്.
വെറും നിലത്ത് പ്രത്യേക ഒരുക്കങ്ങളൊന്നും ഇല്ലാതെയാണ് ഇവ മുട്ടയിടുന്നത്.
ചൂട് വളരെ കൂടുതലുള്ള സമയത്ത് ചരൽക്കോഴികൾ ചിറകുകളിൽ വെള്ള നനച്ചുകൊണ്ടുവന്ന് മുട്ടകൾക്ക് ഈർപ്പം നൽകാറുണ്ട്.
അവലംബം പുറത്തേക്കുള്ള കണ്ണികൾ Cursorius coromandelicus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photos and videos Archived 2012-02-12 at the Wayback Machine .
നല്ലമന്ദാരം ഇംഗ്ലീഷ് വിലാസം https://ml.wikipedia.org/wiki/Psydrax_dicoccos
12 മീറ്റർ വരെ വരെ ഉയരം വയ്ക്കുന്ന ഒരു മരമാണ് നല്ലമന്ദാരം .
( ശാസ്ത്രീയനാമം : Psydrax dicoccos ) .
ഇന്തോമലേഷ്യയിലും ചൈനയിലും പശ്ചിമഘട്ടത്തിലും കാണുന്നു.
സാധാരണയായി 'സിലോൺ ബോക്സ് വുഡ്' അല്ലെങ്കിൽ 'മലകാഫെ' എന്നറിയപ്പെടുന്ന ഇത് 3 മുതൽ 4 മീറ്റർ വരെ ഉയരമുള്ള മിനുസമാർന്ന കുറ്റിച്ചെടിയാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://pilikula.com/botanical_list/botanical_name_c/canthium_dicoccum.html Archived 2014-05-02 at the Wayback Machine .
വിക്കിസ്പീഷിസിൽ Psydrax dicoccos എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Psydrax dicoccos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാജാപ്പരുന്ത് ഇംഗ്ലീഷ് വിലാസം https://ml.wikipedia.org/wiki/Eastern_Imperial_Eagle
a majestic eastern imperial eagle taking off
രാജാപ്പരുന്തിന് ഇംഗ്ലീഷിൽ Eastern imperial eagle എന്നാണ് വിളിക്കുന്നത്.
Aquila heliaca എന്നാണ് ശാസ്ത്രീയ നാമം.
ഇര പിടിയൻപക്ഷിയാണ്.
ദേശാടനപക്ഷിയുമാണ്.
സ്പെയിൻ , പോർച്ചുഗൽഎന്നിവിടങ്ങളിൽ കാണുന്ന സ്പാനിഷ് ഇമ്പീരിയൽ ഈഗിളിനെ മുമ്പ് ഇവയുടെ കൂട്ടത്തിൽ പെടുത്തിയിരുന്നു.
തെക്കികിഴക്കൻ യൂറോപ്പ് മുതൽ പശ്ചിമ- മദ്ധ്യ ഏഷ്യവരെ പ്രജനനം ചെയ്യുന്നു.
തണുപ്പുകാലത്ത് ഉത്തര-പൂർവ ആഫ്രിക്കയിലേക്കും തെക്കു കിഴക്ക് ഏഷ്യയിലേക്കും ഇവ ദേശാടനം നടത്തുന്നു.
യൂറോപ്പിൽ ഇവ വംശ നാശ ഭീഷണി നേരിടുന്ന ഒരു പക്ഷിയാണ്.
മുട്ട, Museum Wiesbadenലെ ശേഖരത്തിൽ രൂപ വിവരണം
ഈ പക്ഷി 72 മുതൽ 90 സെ.
വരെ നീളവും 1.8 മുതൽ 2.16 മീ.
വരെ ചിറകു വിരിപ്പും 2.45 മുതൽ 4.55 കി.
ഗ്രാം വരെ തൂക്കവും  ഉള്ള വലിയ പരുന്താണ്.